Juny de 2017 – Marco Malenin
Arxius mensuals: Juny 2017	06.29.17
by marcoarnal Fins prompte, Maria
A hores d’ara ja deus haver arribat a terres angleses, el teu destí més immediat.
Hui, a pesar de la teua joventut, alces el vol per un món que espere no siga massa gran ni en l’espai ni en el temps, doncs a pesar d’haver transcorregut unes hores, ja t’estranyem per ací. Amb una maduresa avançada i amb una immensa valentia te’n vas a guanyar-te la vida i a aprendre en busca d’un futur millor. De segur, aquesta experiència et marcarà i et suposarà un creixement personal.
Per això et desitge que aprofites el temps i que gaudisques cada segon, perquè no tornarà. Espere que guardes tots els bons moments i que els mals dies t’ajuden a fer-te gran. Que sigues feliç i que sigues sempre tu.
En tornar voràs com ha crescut Daniel i de segur podràs passar més temps amb ell. Uf!, m’està costant escriure quasi com a tu parlar en la boda
En fi, allí vas a passar un temps fins que siga el moment de tornar a casa, on t’estarem esperant com la terra seca de l’estiu a l’aigua de la tardor.
Estic molt orgullós de tu.
Estàndard | Publicat a Sin categoría	| 0 comments
by marcoarnal Benvingut, Daniel!
Benvingut, Daniel!
Benvingut sigues, fill meu, a esta casa (que és la teua)
i a este món, que no és de tots:
ben farcit de lladreries
i falòrnies de tothom.
Benvingut eres, Daniel, al caliu del nostre amor,
que batega i que gemega,
per la vida que mereixes
entre lluites i suors.
Volaran les oronetes, però els gossos continuaran,
lladrant mentre tu t’escapes d’ignoràncies i de mals,
maleïts dogmes de fe.
Prendràs vol quan sigues lliure, però sempre benvingut,
retornant somnis a casa i reomplint la nostra llar
d’esperances i de pa.
Benvingut, cor de ma vida.
Estàndard | Publicat a Personal, Sin categoría	| Etiquetat vers	| 0 comments